BASES ESPECÍFICAS DO PROCESO SELECTIVO DE OFICIAL DA POLICÍA LOCAL DAS OFERTAS DE EMPREGO PÚBLICO DOS ANOS 2017 E 2018
ADMINISTRACIÓN LOCAL — Municipal — Moaña (Persoal, oposicións, 07/05/2020)

Na Resolución de Alcaldía núm.2020-0404, do21 de abril de 2020, aprobáronse as seguintes bases: No non previsto nesta convocatoria rexerán as Bases Xerais que regularán os procesos selectivos para cubrir prazas e postos de traballo vacantes no cadro de persoal do Concello de Moaña, incluídas nas ofertas de emprego público dos anos 2017, 2018 e 2019. Convócanse dúas (2) prazas da categoría de oficial, integradas no grupo C, subgrupo C1, da escala básica de administración especial, subescala de servizos especiais, do Corpo da Policía Local do Concello de Moaña. As ditas prazas estarán dotadas coas retribucións básicas correspondentes ao seu grupo de titulación e coas retribucións complementarias asignadas ao posto de traballo ao que se adscriba a praza. O sistema de selección para acceder ás prazas convocadas será o concurso-oposición mediante o procedemento de promoción interna.1. Para poder tomar parte no proceso selectivo, ademais das condicións xerais sinaladas na base quinta das bases xerais que regulan esta convocatoria, de conformidade co artigo 31 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, as persoas aspirantes deberán reunir os seguintes requisitos: 2. Todos estes requisitos deberán acreditalos na data en que remate o prazo de presentación de solicitudes da convocatoria. O prazo para presentar as solicitudes será de vinte días hábiles, contados a partir do día seguinte ao da publicación do anuncio destas bases específicas no Boletín Oficial do Estado. De carácter non eliminatorio, a súa puntuación non poderá aplicarse para superar os exercicios da fase de oposición. A esta fase correspóndelle unha puntuación máxima do 40% da puntuación máxima total do concurso-oposición e realizarase con carácter previo á fase de oposición. De conformidade co establecido na Orde do 28 de xaneiro de 2009, pola que se determinan as probas de seleccións, temarios e baremos de méritos para o ingreso, promoción interna e mobilidade nos corpos de policías locais, na fase de concurso valoraranse os méritos segundo o seguinte: As titulacións que se valorarán serán as seguintes: Título universitario de posgraduado, doutor ou equivalente: 3,00 puntos. Título universitario de grao, licenciado, arquitecto, enxeñeiro ou equivalente: 2,00 puntos. Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 puntos. Bacharel, técnico ou equivalente: 0,50 puntos. Non se valorará a titulación requirida para o acceso á categoría á que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo Ministerio competente na materia como títulos académicos de carácter oficial e validez entodo o territorio nacional, debendo achegar a persoa aspirante a correspondente declaración oficial de equivalencia, ou disposición na que se estableza esta e, se é o caso, o BOE en que se publicou. Só se valorarán os títulos antes citados, non os cursos realizados para a súa obtención. Para os efectos de valoración da antigüidade só serán tidos en conta os servizos prestados como funcionario de carreira. Por cada ano de servizos ou fracción superior a seis meses prestados nos corpos de policía local: 0,20 puntos. Por cada ano de servizos ou fracción superior a seis meses prestados noutros corpos e forzas de seguridade: 0,10 puntos. Por cada ano de servizos ou fracción superior a seis meses prestados noutros corpos das administracións públicas: 0,05 puntos. A.3.1. Formación profesional continua: A.3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: Cada hora presencial en actividades con exame de aproveitamento:0,025 puntos. Cada hora a distancia en actividades con exame de aproveitamento: 0,020 puntos. Cada hora en actividades formativas de asistencia presencial: 0,015 puntos. Cada hora en actividades formativas de asistencia en formación en liña: 0,010 puntos. A.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: Ata 20 horas lectivas: só asistencia 0,20 puntos; aproveitamento 0,30 puntos. Entre 21 e 40 horas lectivas: só asistencia 0,35 puntos; aproveitamento 0,50 puntos. Entre 41 e 70 horas lectivas: só asistencia 0,45 puntos; aproveitamento 0,65 puntos. Entre 71 e100 horas lectivas: só asistencia 0,50 puntos; aproveitamento 0,75 puntos. Entre 101 e 200 horas lectivas: só asistencia 0,75 puntos; aproveitamento 1,00 punto. Máis de 200 horas lectivas: só asistencia 1,00 punto; aproveitamento 1,30 puntos. Non se terán en conta, para os efectos de valoración: - Os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguridade; - Os cursos repetidos, agás que transcorrese un período superior a cinco anos desde a finalización do primeiro curso; - Os cursos necesarios para a obtención das titulacións da epígrafe A.1 anterior, nin a superación das materias destes. A.3.2. Docencia: A.3.2.1. A participación como profesor en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo dos corpos e forzas de seguridade, valoraranse a razón de: Cada hora impartida en actividades formativas de asistencia presencial: 0,020 puntos. Cada hora impartida en actividades de formación en liña: 0,015 puntos. A.3.2.2. A participación como profesor en cursos ou noutras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguridade, desenvoltas nas universidades, administracións públicas ou a través dos plans de formación continua, valoraranse a razón de: Cada hora impartida en actividades formativas de asistencia presencial: 0,015 puntos. Cada hora impartida en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa anterior impartición. Os méritos desta epígrafe A.3. deberán acreditarse dentro do prazo establecido nestas bases, mediante a presentación de copia simple dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. Placa individual ao mérito da policía local: 2,00 puntos. Placa colectiva ao mérito da policía local: 1,5 puntos. Medalla ao mérito da policía local: 1,00 punto. Medalla ou cruz ao mérito policial doutros corpos: 0,75 puntos. Distinción do órgano colexiado competente do concello: 0,25 puntos. O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. Certificado de superación do ciclo elemental: 1,00 punto. Certificado de superación do ciclo superior: 2,00 puntos. b) Niveis. Certificado superación nivel básico: 0,65 puntos. Certificado superación nivel intermedio: 1,30 puntos. Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. O coñecemento da lingua galega, acreditado por certificado correspondente, valorarase a razón de: Celga 1: 0,25 puntos. Celga 2: 0,50 puntos. Celga 3: 0,75 puntos. Celga 4: 1,00 punto. Curso de iniciación: 0,75 puntos. Curso de perfeccionamento: 1,00 punto. Curso de linguaxe administrativa, nivel medio: 1,50 puntos. Curso de linguaxe administrativa, nivel superior: 2,00 puntos. Só se terá en conta o título de máis niveldos que se acrediten. A puntuación total de cada aspirante na fase de concurso será a suma das puntuacións obtidas en cada un dos seis apartados anteriores, tendo en conta o límite establecido en cada un deles e ponderada do xeito establecido na base 13ª. Puntuación máxima na fase de concurso: 24,00 puntos. A fase de oposición será posterior á fase de concurso. Consistirá en dous exercicios obrigatorios. Teranse en conta as normas de dereito relacionadas co contido do programa que, no momento da publicación no BOP destas bases, conten con publicación oficial no boletín ou diario correspondente, aínda que a súa entrada en vigor estea diferida a un momento posterior. Consistirá na contestación por escrito dun cuestionario de 120 preguntas tipo test, con 4 alternativas de resposta cada unha, sobre o total dos contidos do temario anexo, que serán propostas polo tribunal. Os aspirantes disporán dun tempo máximo de dúas horas para a súa realización e o tribunal disporá os medios que estime oportunos para garantir o anonimato dos aspirantes na realización do exercicio. Esta proba cualificarase polo tribunal de cero a dez puntos, sendo preciso acadar cinco puntos como mínimo, para non quedar eliminado. A cualificación farase atendendo a seguinte fórmula: N = (A-F/3) / 12. Sendo N= nota final da proba; A= preguntas acertadas; F= preguntas falladas ou non respondidas. Consistirá na resolución dun caso práctico relacionado co temario anexo, que os aspirantes terán que desenvolver no tempo máximo dunha hora. Este exercicio deberá ser lido obrigatoriamente ante o tribunal en sesión pública. Neste exercicio valorarase a capacidade de análise e a dos coñecementos teóricos á resolución dos problemas prácticos presentados. Esta proba cualificarase de cero a dez puntos, sendo preciso acadar cinco puntos como mínimo, para non quedar eliminado. A puntuación final da fase de oposición de cada aspirante será a media aritmética das cualificacións de ambas probas, que se deberá ponderar segundo se establece nos seguintes parágrafos. Tendo en conta que a fase de concurso lle corresponde unha porcentaxe máxima do 40% da puntuación máxima total, incluída a oposición, para ponderar equitativamente os méritos tomarase como referencia o máximo de puntos que os aspirantes poderían acadar na fase de concurso (24 puntos), ao cal se lle outorgarán os catro puntos. Proporcionalmente se lle asignara a puntuación da fase de concurso a cada aspirante, aplicando a regra de tres simple e cun máximo de tres decimais sen redondeo. Para a fase de oposición deberase ponderar a puntuación obtida da media aritmética das cualificacións de ambas probas en relación co 60% da nota final. Tomarase por tanto como referencia o máximo de puntos que os aspirantes poderían acadar na fase de oposición (10 puntos), ao cal se lle outorgarán os seis puntos. Proporcionalmente se lle asignará a puntuación da fase de oposición a cada aspirante, aplicando a regra de tres simple e cun máximo de tres decimais sen redondeo. Para determinar a cualificación final do concurso oposición sumarase a obtida segundo os parágrafos anteriores para a fase de concurso e a fase de oposición. No suposto de empate na puntuación total final de dúas ou máis persoas aspirantes, este resolverase a favor das persoas que cumpran por orde de preferencia os seguintes requisitos: Ter maior puntuación na fase de oposición. Ter a maior puntuación no apartado de antigüidade (A.2) do baremo de méritos da fase de concurso. De persistir o empate resolverase por sorteo. O Concello de Moaña comunicará á Academia Galega de Seguridade Pública (AGASP) a relación de persoas aspirantes que deberán incorporarse ao curso de capacitación e solicitará a reserva das prazas correspondentes. As persoas aspirantes propostas que presentasen a documentación preceptiva serán nomeadas funcionarias en prácticas, sendo indispensable superar o curso selectivo de capacitación na AGASP antes do seu nomeamento como persoal funcionario de carreira na categoría de oficial da Policía Local. Só estarán dispensadas de realizar o dito curso aquelas persoas aspirantes que xa o superasen con anterioridade. No caso da non incorporación ao curso ou de abandono deste sen rematalo, agás por causas excepcionais, considerarase que a persoa aspirante non superou o proceso selectivo. A persoa aspirante que non supere o curso teórico-práctico na AGASP, perderá todos os dereitos acadados no proceso selectivo. Unha vez superado o curso selectivo, a AGASP enviará informe ao Concello de Moaña certificando tal circunstancia, para poder proceder ao nomeamento e á toma de posesión na praza de oficial de policía. A realización das probas selectivas axustarase ao establecido na base quinta das bases xerais que regulan esta convocatoria, así como ao disposto: 1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e á integridade. Liberdade ideolóxica, relixiosa e de culto. Dereito á liberdade e á seguridade. Dereito á honra, á intimidade persoal e familiar e á propia imaxe. A inviolabilidade do domicilio e ao segredo das comunicacións. A liberdade de residencia e de circulación. O dereito á liberdade de expresión.3. Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguridade.4. Prohibición de tribunais de honra. O dereito á educación e á liberdade de ensino. Dereito á sindicación e á folga; especial referencia aos membros das forzas e corpos de seguridade. Dereito de petición.5. Dereitos e deberes dos cidadáns. Os principios reitores da política social e económica. As garantías de dereitos e liberdades. Suspensión xeral e individual destes. O Defensor do Pobo.6. A Coroa. As Cortes Xerais. Estrutura e competencias. Procedemento de elaboración das leis. Formas de goberno. O Goberno e a Administración. Relacións do Goberno coas Cortes Xerais. Funcións do Goberno.7. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.8. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. Mención ao Tribunal Superior de Xustiza.9. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.10. O dereito administrativo. Fontes e xerarquía das normas.11. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición. O recurso extraordinario de revisión.12. O procedemento administrativo. Concepto e principios xerais. Clases. Os interesados. A estrutura do procedemento administrativo.13. O réxime local español. Principios constitucionais e regulación xurídica. Tipos de entidades locais.14. O municipio. Concepto e elementos. Competencias municipais. A provincia: concepto, elementos e competencias.15. A organización e funcionamento do municipio. O Pleno. O alcalde. A Xunta de Goberno local. Outros órganos municipais.16. Ordenanzas, regulamentos e bandos. Clase de procedemento de elaboración e aprobación.17. A licenza municipal. Tipos. Actividades sometidas a licenza. Tramitación.18. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.19. Lei orgánica de forzas e corpos de seguridade. Funcións da policía local.20. Lei de coordinación das policías locais de Galicia. Normas de desenvolvemento. Réxime disciplinario: disposicións xerais e faltas disciplinarias.21. A actividade da Policía Local como policía administrativa I. Consumo. Abastos. Mercados. Venda ambulante. Espectáculos e establecementos públicos.22. A actividade da Policía Local como policía administrativa II. Urbanismo. Infraccións e sancións. A protección ambiental: prevención e calidade ambiental, residuos e disciplina ambiental.23. A Lei de emerxencias de Galicia: aspectos fundamentais.24. Delitos e faltas. Circunstancias modificativas da responsabilidade criminal.25. Persoas responsables: autores e cómplices. Graos de perfección do delito.26. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.27. Delitos contra a Administración pública.28. Atentados contra a autoridade e os seus axentes. Desordes públicas.29. Homicidio e as súas formas. Faltas contra as persoas.30. Delitos e faltas contra o patrimonio ea orde socioeconómica.31. Delitos contra a saúde pública. Tráfico de drogas.32. Delitos contra a seguridade viaria. Faltas cometidas con ocasión da circulación de vehículos a motor. Lesións e danos imprudentes.33. As penas. Concepto e clases: privativas de liberdade, privativas de dereito e multa. Clasificación pola súa gravidade: graves, menos graves e leves.34. O atestado policial na Lei de axuizamento criminal. Concepto e estrutura.35. Detención: concepto, clases e supostos. Prazos de detención. Deberes do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de “habeas corpus”. 36. Lei de seguridade viaria. Regulamentos de desenvolvemento. Estruturas e conceptos xerais.37. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento.38. Vehículos e transportes especiais. Cinto e casco de seguridade. Circulación por zonas peonís. Comportamento en caso de emerxencia.39. Sinais de circulación. Clasificación e orde de prioridade.40. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.41. Accidentes de circulación: definición, tipos e actuacións da Policía Local.42. Alcoholemia. Datos. A súa consideración segundo a normativa vixente. Doutrina constitucional. Procedemento de averiguación do grao de impregnación alcohólica.43. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.44. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.45. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.46. Minorías étnicas e culturais. Racismo e xenofobia. Actitude policial ante a sociedade intercultural.47. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.48. O mando: concepto, estilos, calidades, trazos, regras e características do mando; relación con subordinados. Técnicas de dirección e reunións.49. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.50. Deontoloxía policial. Normas que a establecen. A policía como servizo á cidadanía. Colaboración con outros servizos municipais. Moaña, a 27 de abril de 2020. A alcaldesa Leticia Santos Paz